ഐ.എസില് ചേര്ന്ന് ഇന്ത്യയില് ബോംബിടാന് വന്നുവെന്ന് ആരോപിക്കപ്പെട്ട പ്രതിക്ക് ജാമ്യം ന്യൂഡല്ഹി: െഎ.എസില് ചേരാന് പോവുകയും തിരിച്ച് ഇന്ത്യയില് ബോംബാക്രമണം നടത്താന് വന്നുവെന്നും ആരോപിക്കപ്പെട്ട യു.എ.പി.എ പ്രതിയുടെ ജാമ്യം റദ്ദാക്കണമെന്ന എന്.െഎ.എ ആവശ്യം സുപ്രീംകോടതി തള്ളി. 2014 മേയ് 24ന് മൂന്നു പേര്ക്കൊപ്പം ഇറാഖില് പോയ അരീബ് മജീദ് നവംബര് 28ന് തിരിച്ചുവരുന്നതിനിടയിലാണ് അറസ്റ്റിലായത്. മജീദിെന്റ വിചാരണ ആറു വര്ഷത്തിലേറെ നീണ്ട സാഹചര്യത്തിലാണ് ബോംബെ ഹൈകോടതി ജാമ്യം അനുവദിച്ചത്. എന്.െഎ.എക്ക് വേണ്ടി ഹാജരായ അഡീഷനല് സോളിസിറ്റര് ജനറല് എസ്. വി. രാജുവാണ് മജീദ് ഭീകരനാണെന്നും മടങ്ങി വന്നത് പൊലീസ് ആസ്ഥാനങ്ങളില് ബോംബിടാനാണെന്നും വാദിച്ചത്. സ്വന്തം നിലക്ക് കേസ് വാദിച്ചതാണ് അരീബിന് ജാമ്യം നല്കാന് ബോംബെ ഹൈകോടതി പറഞ്ഞ ന്യായങ്ങളിലൊന്ന് എന്നും എ.എസ്.ജി വാദിച്ചു. എന്നാല് ജാമ്യം അനുവദിച്ച് ബോംബെ ഹൈകോടതി വെച്ച ഉപാധികള് വായിച്ചുനോക്കാന് എ.എസ്.ജിയോട് ആവശ്യപ്പെട്ട സുപ്രീംകോടതി അവ കടുത്തതാണെന്ന് അഭിപ്രായപ്പെട്ടു. തന്നെ ഇറാഖില് നിന്ന് തുര്ക്കിയിലെ ഇന്ത്യന് എംബസിയുടെ സഹായത്തോടെ കൊണ്ടുവന്നത് എന്.െഎ.എ തന്നെയാണെന്നാണ് മജീദ് ബോംബെ ഹൈകോടതിയില് ബോധിപ്പിച്ചത്. താന് യുദ്ധം ചെയ്തുവെന്ന് തെളിവില്ലാതെയാണ് പ്രോസിക്യൂഷന് ആരോപിക്കുന്നതെന്നും അരീബ് വാദിച്ചു.തുടര്ന്ന് ഒരു ലക്ഷത്തിെന്റ രണ്ടു ബോണ്ട്, കല്യാണില് കൂടെ കഴിയുന്ന മൂന്നു കുടുംബാംഗങ്ങളുടെ വിശദാംശം, അന്താരാഷ്ട്ര ഫോണ് കാള് ചെയ്യരുത്, ആദ്യത്തെ രണ്ടു മാസം പ്രതിദിനം രണ്ടു പ്രാവശ്യം പൊലീസില് ഹാജരാകല്, പിന്നീടുള്ള രണ്ടു മാസം ദിവസവും അടുത്ത രണ്ടാഴ്ച മൂന്നു ദിവസം, പിന്നീട് വിചാരണ കഴിയും വരെ ആഴ്ചയില് രണ്ടു ദിവസം എന്നിങ്ങനെ പൊലീസില് ഹാജരാകല്, ആഴ്ചയിലൊരു ദിവസം എന്.െഎ.എക്ക് റിപ്പോര്ട്ട് ചെയ്യല്, സമൂഹ മാധ്യമങ്ങള് ഉപയോഗിക്കരുത്, മാധ്യമങ്ങളോട് പ്രതികരിക്കരുത് എന്നീ കടുത്ത വ്യവസ്ഥകളോെടയായിരുന്നു ജാമ്യം അനുവദിച്ചത്. ഏതെങ്കിലും ഒരു ദിവസം ഹാജരാവാതിരുന്നാല് വീണ്ടും അറസ്റ്റ് വാറന്റ് പുറപ്പെടുവിക്കുമെന്നും വ്യവസ്ഥയുണ്ടായിരുന്നു.